Sekolah Kebangsaan Sultan Yussuf

Sekolah Kebangsaan Sultan Yussuf atau nama ringkasnya SK Sultan Yussuf, merupakan sebuah Sekolah kebangsaan yang terletak di Jalan Pusing.

Pada 2009, Sekolah Kebangsaan Sultan Yussuf memiliki 1078 pelajar lelaki dan 20 pelajar perempuan, menjadikan jumlah keseluruhan murid seramai 1098 orang. Ia mempunyai seramai 83 orang guru.2009

Sejarah 
Sekolah Kebangsaan Sultan Yussuf telah ditubuhkan pada tahun 1907 sebagai sekolah persendirian Inggeris yang tunggal di daerah Batu Gajah. Bangunan asal sekolah terletak di Jalan Mat Saman dan telah didirikan oleh seorang dermawan yang terkemuka, En. K.Malaipermal Pillai. Ketika itu, murid-murid sekolah ini hanya terdiri daripada anak-anak jiran beliau seramai 30 orang dan dikendalikan oleh 3 orang tenaga pengajar dari Taiping yang terdiri dari K. Mudalir, S. Rajaratnam dan Krishnan Iyer. 

Pada peringkat awal diasaskan, sekolah ini hanya menawarkan pendidikan sehingga darjah tiga sahaja. Selama tiga tahun segala kos pentadbiran sekolah dibiayai sepenuhnya oleh K. Malaiperumal Pillay. Namun pertambahan bilangan murid serta kekurangan kakitangan sekolah memaksa beliau mengambil keputusan menyerahkan pentadbiran English School, Batu Gajah kepada pihak kerajaan British. Pada 4 Ogos 1910 dibawah tadbiran En. J.H.D. Oliveire dari Sekolah Anderson Ipoh. Secara rasminya ini bermakna sekolah ini telah disearahkan pentadbirannya kepada pihak kerajaan kerana pada waktu ini pihak British yang memegang tampuk pemerintahan. Serentak dengan proses pengambilalihan tersebut, nama sekolah ditukarkan kepada "Government English School (G.E.S) Batu Gajah" dan mula menempa nama dengan pelbagai kemajuan dan menawarkan pendidikan sehingga darjah empat sehinggalah tahun 1913 pendidikan sehingga darjah enam ditawarkan. 

Apabila British menyerah kalah kepada kuasa Jepun pada 15 Febuari 1942, bermulalah era baru dalam sistem pendidikan di Tanah Melayu. Pentadbiran Jepun mengamalkan dasar pengharaman pelajaran Inggeri di sekolah-sekolah seluruh Tanah Melayu. Selaras dengan dasar pelajaran pihak Jepun, G.E.S Batu Gajah dijadikan sebuah sekolah Bahasa Jepun atau "NIPPONGO GAKKo". Kurikulum pada ketika itu meliputi pengajaran Bahasa Jepun, nyanyian lagu patriotik negara Jepun dan latihan jasmani atau Taiso dan pekebunan. Pendudukan Jepun mengakibatkan banyak peralatan G.E.S Batu Gajah musnah. Perbuatan mencuri oleh tentera Jepun berlaku secara berleluasa. Pihak Jepun telah merampas peralatan dan barangan yang berharga termasuklah papan tanda diperbuat daripada tembaga yang mencatatkan nama K. Malaiperumal Pillay sebagai pengasas sekolah. Fail-fail penting sekolah dibakar oleh tentera Jepun.

Selepas era pendudukan Jepun berakhir sekolah dibuka semula pada 10 Oktober 1945. Sejak dibuka semula, masalah utama yang dihadapi ialah kekurangan kemudahan asas dan peralatan persekolahan. Ramai murid yang terpaksa duduk di lantai sewaktu sesi pembelajaran. Kekurangan buku teks merupakan satu lagi masalah yang begitu meruncing. Kekurangan kemudahan pengangkutan turut dihadapi oleh ramai murid dan guru. Pihak British Military Administration (BMA) telah menyediakan lori dan trak untuk membawa murid-murid yang tinggal di Siputeh, Papan, Tanjung Tualang dan Lahat. Akibat perang, ramai murid-murid yang menanguhkan persekolahan mereka. Kesannya, apabila dibuka semula pada tahun 1945, ramai murid-murid yang mendaftar diri melebihi had umur yang ditetapkan. berdasarkan rekod, ramai dilkalangan murid darjah 1 berumur diantara lapan hingga sembilan tahun. 

Dalam aspek infrastruktur bangunan sejak dari tahun 1950 lagi sekolah ini terpaksa menyewa bangunan di sekitar daerah Batu Gajah untuk menampung masalah kekurangan bilik darjah. Jarak kedudukan antara satu bangunan lain adalah kira-kira setengah batu ke satu batu. Pada tahun 1954 sebuah bangunan baru telah didirikan, tapaknya tidak berapa jauh dengan bangunan yang ada dan dirasmikan pembukaannya oleh Duli Yang Maha Mulia Paduka Seri Sultan Yussuf iaitu Sultan Perak pada masa itu. Sempena istiadat perasmian tersebut sekolah ini diberi nama Sekolah Sultan Yussuf, Batu Gajah, sempena nama baginda. Oleh kerana pertambahan enrolmen murid yang drastik, pihak Jabatan Pelajaran Perak telah mendirikan dua buah bangunan sementara pada tahun 1963 dan tahun 1964. 

Dalam tahun 1956, selaras dengan Penyata Razak yang diperkenalkan, sekolah ini telah dibahagikan kepada dua peringkat, iatu peringkat rendah, dan peringkat menengah. Sekolah rendah telah diubah kepada "National Type Primary School Batu Gajah" dan akhirnya sejajajar dengan kehendak dasar pelajaran tersebut, sekali lagi berlaku perubahan nama sekolah kepada Sekolah Rendah Kebangsaan Sultan Yussuf, Batu Gajah. Sekolah menengah pula menjadi Sekolah Menengah Sultan Yussuf, Batu Gajah. Sekolah Rendah Kebangsaan Sultan Yussuf diterajui oleh En. Chin Chee Cheong selaku guru besar manakala Encik Yoong Khee Hong pula menerajui Sekolah Menengah Sultan Yussuf selaku pengetua.

Senarai Guru Besar 

1)EN CHIN CHEE CHEON 	

01/05/1958
HINGGA
09/06/1959

2)EN BHAGWAN SINGH 	

10/06/1959
HINGGA
31/08/1960

3)EN IBRAHIM ALI MEORAPILLAI 	

01/09/1960
HINGGA
28/02/1967

4)PN LEE WAN SING 	

01/03/1967
HINGGA
31/12/1967

5)EN HARI SINGH 	

01/01/1968
HINGGA
31/12/1972

6) PN M.MACHADO 	

01/01/1973
HINGGA
18/10/1979

7)EN M. ARUPUTHAM 	

18/10/1979
HINGGA
15/02/1980

8)EN ABDULLAH B MD. RAWI 	

15/02/1980
HINGGA
30/04/1980

9)EN MOHD TAIB B LAJUMAN 	

01/05/1980
HINGGA
04/08/1983

10)EN ZAINUDDIN B SHAMSUDDIN PJK.PSP 	

05/08/1983
HINGGA
23/01/1984

11)EN ABDUL RAHMAN B MOHAMED 	

24/01/1984
HINGGA
31/05/1985

12)EN NOR RAHMAT B MOHAMED 	

01/06/1985
HINGGA
15/05/1989                                                                                                                  

13)EN TALHA B ABD KARIM PPT 	

16/05/1989
HINGGA
15/06/1990

14)EN FAHMI B HASHIM PJK 	

16/06/1990
HINGGA
05/06/1992

15)EN BAHTAM @BAHTOM B BISTAMON 	

16/06/1992
HINGGA
15/09/1995

16)EN CHE ROSLI B HJ IBRAHIM 	

16/09/1995
HINGGA
19/12/2003

17)Y.M. RAJA AHMAD SHAH BIN RAJA SHAHRUZZAMAN 	

20/12/2003
HINGGA
15/12/2008

18)TN SAID MUN BIN SAID WOK 	

16/12/2008
HINGGA
1/1/2011

19)EN MAT HUSSAIN BIN LATEH

3/3/2011
HINGGA
31/3/2012

20) EN ANUWAR BIN AMIR HASSAN

1/4/2012 HINGGA 8/9/2015

21) EN YUSRI BIN ZAINOL ABIDIN

1/12/2015 HINGGA  3/4/2023

USTAD FADLI BIN HAJI ABU BAKAR

3/4/2023 HINGGA SEKARANG

 Alamat
Sekolah Kebangsaan Sultan Yussuf
Jalan Pusing 
31007, Batu Gajah
Negeri Perak, Malaysia
Telefon =  your ass
Fax       = 6053657355

 Pautan luar 

Sultan Yussuf
Sultan Yussuf